Istana Agung Thailand

Istana Agung (พระบรมมหาราชวัง, RTGS: Phra Borom Maha Ratcha Wang terj. har. Istana Agung Pinih Duur) inggih punika kompléks wangunan sané wénten ring jantung Bangkok, Thailand. Puri puniki sampun dados genah meneng resmi Raja-raja Siam (lan salanturnyane Thailand) ngawit warsa 1782. Raja, istana nyané, lan pemerintahan kerajaan nyane kadasarin antuk tanah istana ngantos warsa 1925. Raja Bhumibol Adulyadej (Rama IX), magenah ring Vila Krajaan Chitralada lan pangalanturnyane Raja Vajiralongkorn (Rama X) magenah ring Balai Paumahan Amphorn Sathan, makakalih ring Istana Dusit, nanging kantun kaanggen acara resmi antuk Istana Agung. Makudang-kudang upacara kerajaan miwah fungsi negara kamargiang ring tengahing tembok puri nyabran warsa. Puri puniki silih sinunggil objek wisata sane pinih kaloktah ring Thailand, antuk langkungan saking kutus yuta jadma sane rauh nyabran warsa.